**FELHÍVÁS**

**A Világbank Csoport donor finanszírozású álláshelyén operatív tisztviselő (Operations Officer) pozíció betöltésére**

**A program bemutatása**

A Világbank Csoport Donorfinanszírozású Személyzeti Programja (Donor Funded Staffing Program a továbbiakban angol rövidítés szerint: DFSP) lehetővé teszi, hogy a Pénzügyminisztérium (PM) munkavállalókat küldjön az általa kiválasztott világbanki álláshelyekre. A pozíciót elnyert jelentkező a PM által biztosított forrásokból, a Világbank Csoport bérezésre és juttatásokra vonatkozó szabályzata alapján kapja illetményét és egyéb juttatásait.

A jelentkezők egy a PM által végzett előszűrésen mennek keresztül, amely alapján a jelöltekről egy rövidlista kerül kiküldésre a Világbank Csoport programért felelős szervezeti egységének. A kiválasztást ezután a Világbank Csoport végzi.

A felvételt nyert jelentkező a Világbank Csoport alkalmazásába kerül.

**A pozíció betöltésének időtartama:**

A Világbank Csoport két évre köt szerződést a kiválasztott jelentkezővel, amely időtartam a PM és a Világbank Csoport közti megállapodás esetén meghosszabbítható.

**A munkavégzés helye:**

Washington DC, Egyesült Államok

**Ellátandó feladatok:**

Lásd a mellékelt Világbanki kiírást.

**Jogállás, díjazás, juttatások:**

A kiválasztott jelentkező a Világbank Csoport szerződéses munkavállalója lesz, rá a Világbank Csoport fizetési kategóriái vonatkoznak; az alapdíjazáson felül a munkavállaló egyéb juttatásokra is jogosult a Világbank Csoport vonatkozó szabályzatainak megfelelően.

**Jelentkezési feltételek:**

* felsőfokú egyetemi, vagy Bolognai rendszerben mester szintű (MA/MSC) végzettség pénzügyi/közgazdasági vagy az elvégzendő feladatok szempontjából egyéb releváns területen;
* Legalább nyolc év munkatapasztalat nemzetközi fejlesztési, finanszírozási területen, lehetőleg feltörekvő piacok vonatkozásában.
* kiváló angol nyelvű írásbeli és szóbeli kommunikációs készség - komplex felsőfokú angol nyelvvizsga;
* Microsoft Office magas szintű ismerete (különösen Ms Word, MS Excel, Ms PowerPoint);
* a mellékelt Világbanki kiírás további feltételeinek való megfelelés.

**A jelentkezés elbírálásánál előnyt jelent:**

* a nemzetközi fejlesztési együttműködés és annak finanszírozási kérdései terén szerzett tudományos, kutatói és/vagy gyakorlati jártasság;
* stratégiai, tudásmenedzsment és változásmenedzsment, vagy kapcsolódó szerepkörben szerzett tapasztalat;
* a Világbank Csoport működésének és belső folyamatainak ismerete;
* az IFC fejlesztési modelljének ismerete.
* az elvégzendő feladatok szempontjából releváns területen, idegen nyelven folytatott felsőfokú tanulmányok;
* a Pénzügyminisztériumban, annak háttérintézményeiben valamint annak tulajdonosi joggyakorlása alatt álló gazdasági társaságokban szerzett többéves tapasztalat.

**A jelentkezőknek csatolniuk kell:**

* a jelentkező szakmai életútját részletesen bemutató fényképes közszolgálati típusú (magyar nyelvű) önéletrajzot;
* angol nyelvű önéletrajzot;
* motivációs levelet angol és magyar nyelven;
* írásbeli nyilatkozatot arról, hogy a jelentkező az információs önrendelkezési jogról és az információszabadságról szóló 2011. évi CXII. törvény 5. § (1) bekezdés a) pontja és a kormányzati igazgatásról szóló 2018. évi CXXV. törvény. pályázati és kiválasztási eljárásra vonatkozó rendelkezései alapján hozzájárul személyes adatainak a jelentkezéssel összefüggő kezeléséhez, illetve azoknak a PM illetékes szervezeti egységének a kiválasztási eljárás lefolytatásában és elbírálásában részt vevő munkatársai, valamint a jogszabály alapján erre jogosult szerv és annak munkatársai részéről történő megismeréséhez.

**A jelentkezések benyújtásának határideje:** 2024. január 26.

**A jelentkezés benyújtásának feltételei:**

A jelentkezést kizárólag elektronikusan, a [hedvig.andrea.deak@pm.gov.hu](mailto:hedvig.andrea.deak@pm.gov.hu) és az [gezane.gazda@pm.gov.hu](mailto:endre.torok@pm.gov.hu) e-mail címre lehet benyújtani. Az e-mail tárgyában kérjük megadni a **„Világbank DFSP OO 2024-023” jeligét**.

Kizárólag a felhívásban szereplő összes, megfelelő formában megküldött dokumentum esetén tudjuk befogadni a jelentkezést. Minden csatolandó dokumentumot egyszerre (egy e-mailben) kérünk benyújtani.

**A jelentkezés elbírálásának rendje:**

A jelentkezést a PM csak akkor tekinti érvényesnek és akkor fogadja be, ha valamennyi – jelen felhívásunkban feltüntetett – formai és tartalmi feltételnek hiánytalanul megfelel. Felhívjuk a jelentkezők figyelmét, hogy a határidőn túl benyújtott jelentkezést nem áll módunkban figyelembe venni.

A kiválasztási eljárást a PM folytatja le.

A jelentkezéseket bizalmasan kezeljük. A benyújtási határidőt követő 30 napon belül a kiválasztott jelentkezők előzetes értesítést követően minisztériumi vezetőkkel interjún vesznek részt.

A jelentkezők a jelentkezésük eredményéről az elbírálásra előírt 30 napos határidőt követő 15 napon belül elektronikus levélben értesítést kapnak.

**A pozíció betölthető:** a PM értékelési és a Világbank Csoport kiválasztási folyamata után.

**A felhívással kapcsolatban érdeklődni lehet:**

A felhívás szakmai tartalmával kapcsolatos kérdésekben a Nemzetközi Együttműködési és Elemzési Főosztályon Gazda Gézáné osztályvezetőnél (tel.:061 795-9952) és Deák Andrea nemzetközi referensnél (tel.: 061 795-7903) lehet érdeklődni.

Jelen felhívás a PM Intranet és a [www.kormany.hu](http://www.kormany.hu) felületén került közzétételre.